Fraudă de peste 3 milioane de lei cu banii de întreținere. Conducerea unei asociații de proprietari, cercetată pentru delapidare
Polițiștii din București au efectuat 7 percheziții într-un dosar în care conducerea unei asociații de proprietari este cercetată pentru delapidare miercuri, 27 noiembrie. Președintele și cenzorii ar fi creat un mecanism infracțional prin care au provocat pagube de peste 3 milioane de lei, atât asociației cât și bugetului de stat, prin neplata impozitului pe profit.